ཧཱུྃཿ དབྱིངས་ཡུམ་ཨེ་ཀ་ཙ་ཏི་འཁོར་འདས་བདགཿ སྤྲུལ་དྲུག་བྲན་མོ་
བཅུ་བཞི་ང་བརྒྱད་གཡོགཿ ཡང་གཡོག་མ་མོ་འབུམ་སྟོང་དང་བཅས་པཿ ལྷ་
མོ་དུང་སྐྱོང་ནག་མོ་རེ་མ་ཏིཿ དཔོན་གཡོག་འཁོར་བཅས་མ་སྲིང་མཁའ་འགྲོའི་
ཚོགསཿ སྲིད་པ་མ་མོའི་དཀྱིལ་འཁོར་ལྷུན་གྱིས་གྲུབཿ དབྱིངས་ནས་སྤྱན་
འདྲེན་དགྱེས་རྩེ་ལྡན་པར་བཞུགསཿ གུས་པས་ཕྱག་འཚལ་ཕྱི་ནང་མཆོད་སྤྲིན་
གྱིསཿ གསོལ་ལོ་མཆོད་དོ་ཐུགས་དམ་གཉན་པོ་བསྐངཿ དམ་ཚིག་གཅིག་
བསྲེ་གདུང་བའི་དབྱངས་ཀྱིས་བསྟོདཿ མ་རིག་དབང་གྱུར་རྒྱུ་རྐྱེན་གང་གིས་ཀྱངཿ ཐུགས་དང་འགལ་བ་བཟོད་གསོལ་མཐོལ་བཤགས་བཞེསཿ དཔའ་བོ་
ཆོས་དབྱིངས་རྡོ་རྗེས་སོ།།